**IT255 – Veb sistemi 1 – Projektni zadatak**

Cilj projekta je da student praktično primeni što veći deo programa predmeta i da ovlada znanjem i veštinom izrade dokumentacije koja prati razvoj jednog novog veb softverskog sistema. Zbog toga će student morati da u projektu primeni metodologiju razvoja veb sistema koji ne sme biti trivijalan, niti previše složen. S druge strane, projektni zadatak se radi u sledećim okolnostima:

* Student samostalno bira temu, prezetuje je kao idejno rešenje profesoru/asistentu i nakon odobrenja kreće u realizaciju projekta, a u okviru termina predviđenih Planom i programom predmeta IT255.
* Urađeni Projekat se brani pred studentima u 15-toj nedelji, ili u dodatnom terminu ukoliko postoje opravdani razlozi za to. Ukoliko student ne zna da odbrani ono što je radio na Projektu dobiće 0 poena.
* Svaki projektni zadatak mora da bude specifičan, tj. različit, tako da se ne sme desiti da dva studenta radi isti ili sličan projektni zadatak
* Ako student prilikom ocenjivanja projekta ne dobije najmanje 50% predviđenih poena, on mora da ga doradi. U suprotnom, dobija 0 poena, tj. ne može dobiti manje od 50% predviđenih poena. Student koji ne dobije više od 50% predviđenih poena ne može izaći na ispit. Za studente tradicionalne nastave rok za predaju Faze 2 projektnog zadatka je 7 dana pre kraja semestra.

Imajući postavljen cilj i navedene okolnosti definiše se sledeći projektni zadatak koji važi za svakog studenta:

Student treba da u okviru odabranog projekta integriše različite Front-end veb tehnologije poput: HTML5, CSS3, JSON servisa, napredna primena JavaScript jezika, Angular-a.

Neophodno je koristiti SOAP/RESTful servise koji su javno dostupni. Takođe, pratiće se i način kreiranja projekta kroz GIT integraciju i commitove. Ovo znači da projekat ne sme imati samo jedan komit.

Student treba da u okviru odabranog projekta integriše sledeće funkcionalnosti:

* HTML5 baziran frontend;
* Stilizaciju pogleda;
* Rad sa osnovnim i složenim direktivama;
* Rad sa servisima i umetanje zavisnosti;
* Rutiranje;
* Redux i
* Reaktivno programiranje.

Prilikom izrade dokumentacije projekta, neophodno je detaljno opisati projekat, kao i napisati funkcionalne i nefunkcionalne zahteve projekta.