

**SE211 – Domaći zadatak br. 3**

**Scenario korišenja aplikacije:**

Predstavljen je scenario korišćenja za veb aplikaciju koja će pomoći i honorarcima da lakše pronađu posao, a poslodavcima da pronađu pravu osobu za njihov zadatak. Ova aplikacija sa jedne strane omogućuje ljudima da brzo i lako nađu posao koji žele i postave uslove koji im odgovaraju, a sa druge strane omogućava pravnim subjektima i kompanijama da nađu i izaberu osobu koja će im odraditi određeni posao. Aplikacija za ponudu i potražnju honorarnih poslova je nešto čega uopšte nema kod nas, a veoma je popularna u nekim drugim bolje razvijenim zemljama. Ona omogućava honorarcima da stupe u kontakt sa poslodavcima bez ikakve dodatne naknade prema portalu. Pored toga omogućava i poslodavcima da nađu odgovarajuće radnike za svoj posao, bilo da je on honorarnog, projektnog ili dugoročnog tipa. Prednost ove platforme sastojaće se u jednostavnosti, lakoj implementaciji i razumljivosti.

Scenario korišćenja aplikacije je da ona funkcioniše tako što svaki korisnik ima svoj profil preko koga može ostaviti osnovne podatke o sebi, svoj CV, podatke o poslovima koje je radi. Pored toga, svaki korisnik ima mogućnost i da napravi takozvani profil poslodavca i da postavlja poslove i pretražuje plathormu. Svaki honorarac se može prijaviti za bilo koji posao, ponuditi cifru za koju smatra da taj posao može uraditi i sačekati da vidi da li će ga poslodavac zaposliti. Poslodavcu se omogućava da zaposli osobu prema svojim kriterijumima i da upoređuje cenu i iskustvo različitih honoraraca koji su se za jedan posao prijavili.

Ova aplikacija je po uzoru na društvene mreže, tako da je veoma laka za korišćenje. Pored osnovnih mogućnosti ponude i potražnje poslova, korisnicima je omogućeno i da komuniciraju između sebe putem poruka, što je danas odlika svih društvenih mreža.

Za navedeni scenario korišćenja potrebno je:

1. Napraviti procesni model softvera korišćenjem Power Designer alata
2. Detaljno opisati modelovani procesni model softvera
3. Primenom agilnih metoda razvoja softvera napraviti detaljan opis izrade aplikacije
4. Predložiti jedan alat za version-control i opisati prednosti i mane

U zip arhivi poslati dokument kao i modelovane diagrame u navedenim okruženjima.

Domaći zadatak imenovati:

**SE211-DZ03-ImePrezime-brIndeksa** gde su vrednosti Ime, Prezime i br.Indeksa vaši podaci.

**Posebno je potrebno voditi računa o pravilnom imenovanju mail-a prilikom slanja domaćih zadataka.**

Domaći zadaci treba da budu realizovani u razvojnom okruženju koje je definisano domaćim zadatkom i da predstavljaju jedinstveno rešenje svakog studenta. Prepisivanje i preuzimanje programskog koda sa interneta strogo je zabranjeno.