**Tema projektnog zadatka (SE311)**

-Sistem kazneno popravnog doma-

Sistem koji ću obrađivati namenjen je kazneno popravnom domu koji bi olakšao rad zaposlenih u administraciji zatvorenika, transportu, lakšoj organizaciji i sigurnosti ustanove. To će biti softver za naručioca. Softver će se koristiti isključivo u okviru ustanove koja ga koristi zbog sigurnosti sistema i sprečavanja napada osim dela za transport zatvorenika koji će moći koristiti sistem van ustanove kako bi mogli izvršavati svoje zadatke.

Trenutno, čuvari svoj raspored dežuranja vode u papirnom obliku. Ponekad dolazi do preklapanja i teške organizacije zbog velikog broja jedinica u objektu koji se moraju obuhvatiti. Digitalizacijom rasporeda doći će do lakšeg raspoređivanja dežurnih lica.

Kazneno popravni dom sarađuje sa prevoznom službom koja prevozi zatvorenike do zatvora. Dogovor se vrši telefonskim pozivima što otežava dogovore između prevozne službe i dispečera kazneno popravnog doma. Primenjivanjem sistema rešili bi se telefonski pozivi i prevoznoj službi bi bilo omogućeno da ubeleži svoj dolazak u šta bi dispečer imao uvid.

Administracija zatvorenika se do sada vršila preko aplikacije koja je zastarela i nije imala sve potrebne mogućnosti za prikupljanje podataka. Administrator će korišćenjem sistema imati mogućnost lakog unosa i pregleda svih zatvorenika na sistemu.

Finansijski deo kazneno popravnog doma vodi se kroz papire i dokumenta što nije pouzdano jer se formiraju izveštaji koji se predaju menadžeru kazneno popravnog doma. Potrebno je uvesti elektronsko vođenje finansija kako bi finansije bile tačne. Takođe menadžer treba da ima mogućnost generisanja izveštaja koji su mu potrebni (finansijski, uvid u zatvorenike...).

Postojaće i sigurnosni sistem koji će voditi računa o kamerama i zatvorskim ćelijama, kao i o sigurnosnim ogradama oko zatvora.